armvectores/hy_wikipedia_2023 huggingface dataset:
Սեղանք (Քղիի գավառ)

Անվան այլ կիրառումների համար տե՛ս՝ Սեղանք (այլ կիրառումներ)Սեղանք, գյուղ Արևմտյան Հայաստանում, Էրզրումի վիլայեթի Քղիի գավառակում կամ Դերսիմի գավառի Մեծկերտի գավառակում։ Գտնվում էր Մեծկերտ գյուղաքաղաքից հյուսիս-արևելք։ Գյուղից հյուսիս գտնվում էր Սեղանք ավելի հին, ավերակ գյուղը։


== Պատմություն ==
Գյուղի հայերը զանգվածաբար կոտորվել են 1915 թվականի Մեծ եղեռնի ժամանակ մոտակա Քուլքունա ձորում։


== Բնակչություն ==
1872-1873 թվականներին ուներ 23 տուն հայ, 8 տուն քուրդ, իսկ XX դարի սկզբներին 65 տուն հայ և 50 տուն քուրդ բնակիչ։


== Տնտեսություն ==
Հայերի հիմնական զբաղմունքը այգեգործություն, հացահատիկի մշակություն և արհեստներն էր։ Քրդերը զբաղվում էին անասնապահությամբ։


== Պատմամշակութային կառույցներ ==
Սեղանքն ուներ 1201 թվականին կառուցված Ս. Մինաս եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կե՛ր, աղոթի՛ր, սիրի՛ր

«Կեր, աղոթիր, սիրիր» (անգլ.՝ Eat, Pray, Love), Ռայան Մերֆիի գեղարվեստական ֆիլմ, համանուն ինքնակենսագրական ստեղծագործության էկրանավորումը։


== Սյուժեն ==
Գլխավոր հերոսուհի Էլիզաբեթ Գիլբերտը մի հրաշալի օր հասկանում է, որ ապրում է ոչ այն կյանքով, որ ուզում էր։ Ցավոտ ամուսնալուծությունից հետո նա մեկնում է ճանապարհորդության, որը կօգնի բացահայտել նոր հորիզոններ և հասկանալ ինքն իրեն։ Եվ այսպես, Էլիզաբեթը Իտալիայում սովորում է, թե ինչ է իրական հաճույքը, Հնդկաստանը օգնում է կրոն ձեռք բերել, Ինդոնեզիան՝ գտնել ներդաշնակություն։ Այս ամենից բացի, Էլիզաբեթը գտնում է իր կյանքի սիրուն։


== Դերերում ==


== Հետաքրքիր փաստեր ==
Ֆիլմի նկարահանումները սկսվել են 2009 թվականի օգոստոսին և անցկացվել են Նյու Յորքում, Նեապոլում, Պատաուդիում և Բալիում։
Ֆիլմի պրոդյուսերներից մեկը Բրեդ Փիթն է, ով խաղացել է Ջուլիա Ռոբերթսի հետ «Մեքսիկացի» ֆիլմում
Ջուլիա Ռոբերթսի հոնորարը կազմել է $ 10 միլիոն


== Ծանոթագրություններ ==


== Արտաքին հղումներ ==
«Կեր, աղոթիր, սիրիր» Internet Movie Database կայքում
Էլիզաբեթ Գիլբերտի աուդիոգիրքը «Կեր, աղոթիր, սիրիր»
1634

1634 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1634 թվականն է, 
XVII դարի 34-րդ տարին։


== Դեպքեր ==


== Ծնունդներ ==


== Մահեր ==
Նուուկ

Նուուկ, նախկինում Գոդհոբ, Գրենլանդիայի մայրաքաղաքն է։ Նուուկում գտնվում է Գրենլանդիայի միակ համալսարանը։ Մինչև 1979 թվականը պաշտոնական օգտագործվում էր Գոդհոբ անվանումը։ 2015 թվականի մարդահամարի տվյալներով՝ բնակչության թվաքանակը եղել է 16992։


== Աշխարհագրություն ==

Դեկտեմբերին արևածագը ժամը 10:00-ին, մայրամուտը՝ 14:30-ին։
Քաղաքի բնակչությունը-16992 մարդ (2015 թվականի դրությամբ)
Նուուկը հիմնադրվել է 1728 թ. օգոստոսի 29-ին։ Գտնվում է Սերմերսոոք շրջանում։ Տարածքը 690 կմ² է, բնակչության խտությունը՝ 0,14 մարդ/կմ²,ազգային կազմը՝ էսկիմոսներ, դանիացիներ, Ժամային գոտին՝ UTC‑3, փոստային ինդեքսը՝ 3900, պաշտոնական կայք	ը՝ nuuk.gl:
Քանի որ Նուուկը գտնվում է Գրենլանդիայի այն հատվածում, որտեղ հասնում են արևմտագրենլանդական տաք հոսանքները, այդ պատճառով ծովը ձմռանը չի սառչում, և դա բարենպաստ պայմաններ է ստեղծում ձկնորսների համար։
2002 թվականին Նուուկում անց են կացվել Արկտիկական ձմեռային խաղերը։
2005 թվականին ապրիլի 5-ին կազմակերպվել են քաղաքագլխի ընտրություններ (Դանիերեն borgmester)։ Քաղաքագլուխ է դարձել Ագնետա Դավիդսենը (Agnethe Davidsen)։


== Նկարներ (ք.Նուուկ) ==

		


== Կլիմա ==
Կլիման մերձբևեռային է, մոտիկ լինելով Բաֆֆինի նեղուցից։ Տարվա մեծ մասը ջերմաստիճանը -ով է։ Ցուրտ ամիսների միջին ջերմաստիճանը հասնում է −8 °Cի։ Հուլիսի միջին ջերմաստիճանը +6,5 °Cի։


== Անվանի նուուկցիներ ==
Յեսպեր Գյոնկեր — ֆուտբոլիստ, ծնվել է Նուուկում։
Օլյե Յորկե Համմեկյեն — գրենլանդական հետազոտող, ծնվել է Նուուկում։
Յունաս Օլյսեն — բիաթլոնիստ, ծնվել է Նուուկում։


== Քույր քաղաքներ ==
Վանտաա, Ֆինլանդիա
Կուքսհաֆեն,Գերմանիա
Օլբորգ,Դանիա
Ռեյկյավիկ, Իսլանդիա
Ուշուայա,Արգենտինա


== Հղումներ ==
Պաշտոնական էջ Նուուկ (դանիերեն,անգլերեն,գրենլանդերեն լեզուններով) Archived 2005-08-28 at the Wayback Machine.
Նուուկի զբոսաշրջություն (դանիերեն,անգլերեն լեզուններով) Archived 2011-11-01 at the Wayback Machine.
Հոդված Նուուկի մասին «Окружающий мир» Archived 2011-08-29 at the Wayback Machine. թերթում
Ժուլի (գյուղ, Ուգրանսկի շրջան)

Անվան այլ կիրառումների համար տե՛ս՝ ԺուլիԺուլի (ռուս.՝ Жули), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտիշկի

Մարտիշկի (ռուս.՝ Мартишки), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թռեղք

Թռեղք, գրաբար՝ Թռէղք, գավառ Մեծ Հայքի Գուգարք նահանգի կազմում։


== Աշխարհագրություն ==
Թռեղք գավառի աշխարհագրական դիրքը համընկնում է ներկայիս Վրաստանի` Ծալկայի մունիցիպալիտետի տարածքին։ Այն Մեծ Հայքի ամենահյուսիսային գավառն էր։ Հարավ-արևմուտքից սահմանակից էր Վերին Ջավախք, արևելքից` Մանգլեաց Փոր, հարավից` Կանգարք գավառներին, իսկ հյուսիսից` վրացական Քարթլի պատմա-աշխարհագրական մարզին։ Թռեղքի հյուսիսային բնական սահման էր հանդիսանում Թրիալեթի լեռնաշղթան։ Թրիալեթի լեռնաշղթայից սկիզբ է առնում Խրամ գետը։


== Պատմություն ==
Պատմական աղբյուրներում այս գավառն հաճախ անվանել են «Երկիրն Թռեղեաց» կամ «Ծաղկայ»։ Ամենահնագույն հիշատակությունը պահպանել է Պլինիոս Ավագը` vegio Thrire «Թրիար» ձևով, որից առաջացել է «Թռել-ք», «Թռեղ-ք» արտասանական ձևը։ Այստեղ էր Ցուրտավ քաղաքում նստող բդեշխների ամառանոցը։ Թռեղքում է գտնվում նաև Թրիալեթ հուշարձանախումբը։


== Տես նաև ==
Գուգարք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Նորվեգական թագավորական խեցգետին

Նորվեգական թագավորական խեցգետին (լատ.՝ Lithodes maja), խեցգետնակերպերի ենթատիպի բարձրակարգ խեցգետինների դասին պատկանող հոդվածոտանի։
Տարածված է Ատլանտյան օվկիանոսի հյուսիսային ափամերձ հատվածներում` Կանադայից մինչև Հյուսիսային Եվրոպա։


== Տարածվածություն ==
Թագավորական խեցգետինն իր անվանումը ստացել է Նորվեգիայի տարածքում մեծ տարածվածության համար։ Հայտնաբերվել է Ատլանտյան օվկիանոսի հյուսիսային հատվածում։
Նորվեգական թագավորական կամ արքայական խեցգետինը տարածված է Բրիտանական կղզիներում, հատկապես՝ Շոտլանդիայում, Ֆարերյան կղզիներում, Իսլանդիայում, Շպիցբերգենում, ինչպես նաև Գրենլանդիա կղզու հարավարևելյան հատվածում։
Խեցգետինը տարածված է նաև Կանադայում՝ Նյուֆաունդլենդից հարավ ընկած տարածքներում։ Ապրում են մինչև 800 մետր խորություններում։


== Նկարագրություն ==
Նորվեգական խեցգետինը միջին չափի հոդվածոտանի է։ Մարմնի ընդհանուր երկարությունը կազմում է 13-14 սմ։
Խեցգետնի մարմինն ունի շագանակագույն գունավորում։ Հազվադեպ լինում է նաև վառ նարնջագույն։ Մարմինն արտաքինից պատված է խոշոր փշերով, որոնք պաշտպանում են կենդանուն արտաքին միջավայրի վնասակար ազդեցությունից։
Նորվեգական թագավորական խեցգետինն արդյունագործածական ոչ մի նշանակություն չունի։


== Տե՛ս նաև ==
Հոդվածոտանիներ
Չիլիական վարդագույն փաղեժ


== Ծանոթագրություններ ==
Աստերոիդների ցանկ (129801-129900)

Աստերոիդների ցանկ (129701-129800)  • Աստերոիդների ցանկ  • Աստերոիդների ցանկ (129901-130000)
 Աստերոիդների ցանկ (129701-129800)  • Աստերոիդների ցանկ  • Աստերոիդների ցանկ (129901-130000)
Անդան Էոզեր

Անդան Երվանդի Էոզեր (1927, Ստամբուլ, Թուրքիա - դեկտեմբերի 1, 1994(1994-12-01)), հայ բանաստեղծ, գրող։


== Կենսագրություն ==
Ծնվել է Կ. Պոլսում։ Նախնական կրթությունը թաղային վարժարանում ստանալուց հետո սովորել է թուրքական պետական լիցեյում, ապա հետևել առևտրական բարձրագույն վարժարանի դասընթացներին։ 1949 թվականից սկսած գրել է հայերեն բանաստեղծություններ, որոնք տպագրվել են պոլսահայ մամուլում և տարեցույցներում («Հանդես մշակույթի», «Ս. Փրկիչ», «Մարմարա» և այլն)։ Բանաստեղծություններից մի քանիսը ամփոփել է «Ահա այսպես» ժողովածուում։ Գրել է «Սառնադարան» թուրքերեն պիեսը, որը բեմադրվել Կ. Պոլսում Թաղապետական թատրոնի կողմից։ Արձակ գործերի ժողովածուների շատ պատմվածքներ երգիծական երանգով ներկայացնում են ժամանակակից մարդկային հարաբերությունները։


== Ծանոթագրություններ ==
Օռգուսե (այլ կիրառումներ)

Օռգուսե անունը կամ տերմինը կարող է վերաբերել հետևյալ հոդվածներին․

Օռգուսե - գյուղ Էստոնիայի Վեյկե-Մաառյա շրջանի կազմում։
Օռգուսե - գյուղ Էստոնիայի Յուուռու շրջանի կազմում։
Բաղդատ

Բաղդատ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շալուա (այլ կիրառումներ)

Շալուա անունը կարող է վերաբերել

Շալուա՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Շալուա, համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Աստերոիդների ցանկ (13301-13400)

Աստերոիդների ցանկ (13201-13300)  • Աստերոիդների ցանկ  • Աստերոիդների ցանկ (13401-13500)
 Աստերոիդների ցանկ (13201-13300)  • Աստերոիդների ցանկ  • Աստերոիդների ցանկ (13401-13500)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Վլադիմիր Արխանգելսկի

Վլադիմիր Արխանգելսկի (ռուս.՝ Владимир Васильевич Архангельский հունիսի 12 (25), 1906, Q21669158?, Q4414071?, Ուլյանովսկի շրջան - նոյեմբերի 3, 1976(1976-11-03)), խորհրդային գրող։ 
Ծնվել է 1906 թվականի հունիսի 12-ին, Կալուժսկայա նահանգի Կոզելսկի գավառի Դուդինո գյուղում, քահանայի ընտանիքում։ Թաքցնելով իր ծագումը` որպես ծննդյան վայր մատնանշել է Պենզան։ 
Ստացել է իրավաբանական բարձրագույն կազմություն։ 1930-1940 թվականներին զբաղվել է կոմերիտական, լրագրողական և դատախազական աշխատանքներով։ 
1926 թվականից տպագրվել է։ «Անձրևի կաթիլը» (1950 թվական), «Մի անգամ ամռանը» (1952 թվական), «Ջրի կաթիլի ճանապարհորդությունը» (1953 թվական, 1954 թվական, 1958 թվական, 1966 թվական), «Ինչպես եմ ես ճանապարհորդել Ալթայում» (1958 թվական), «Ճանճասպանը և սերմնագռավը» (1965 թվական), «Նոր դարի երիտասարդությունը» (1963 թվական), «Եվ վաղը ճակատամարտ կլինի» (1968 թվական) և այլ գրքերի հեղինակ է։ «Հիանալի մարդկանց կյանքը» շարքից հեղինակել է «Նոգին» (1964 թվական, 1966 թվական), «Ֆրունզե» (1970 թվական), «Պյոտոր Սմորոդին» (1974 թվական) գրքերը։  
Եղել է ԽՍՀՄ գրողների միության անդամ։ Եղել է «Որսորդական հորիզոններ» (1950-1962 թվական) և «Ձկնորս-սպորտսմեն» ալմանախների կազմակերպիչներից մեկը։  
Պարգևատրվել է «Պատվո նշան» շքանշանով և մեդալներով։ 
Մահացել է 1976 թվականի նոյեմբերի 3-ին, ձկնորսության ժամանակ։ Թաղված է Վագանկովյան գերեզմանատանը։ 


== Մատենագրություն ==
Архангельский В. В. Однажды летом. Рассказы. — М., Л.: Детгиз, 1952. — 96 с.
Архангельский В. В. Сердце охотника. Рассказы для детей. — М.: Молодая гвардия, 1958. — 216 с.
Архангельский В. В. Ногин. — М.: Молодая гвардия, 1964. — 431 с. — (Жизнь замечательных людей. Вып. 9).
Архангельский В. В. Фрунзе. — М.: Молодая гвардия, 1970. — 509 с. — (Жизнь замечательных людей. Вып. 4).
Комсомольская ячейка в борьбе за новый быт / Вл. Вагин. - [Ленинград] : Прибой, 1929 (тип. им. Н. Бухарина Госуд. изд-ва). - 85, [1] с.
Энтузиасты цехов : [О работе ленинградского комсомола на фронте социалистического строительства] / М. Вайшля, Вл. Вагин ; Обложка: U [Ушин]. - Москва ; Ленинград : Молодая гвардия, 1930 (Л. : тип. издат. "Молодая гвардия"). - 96 с.; 17х13 см.


== Ծանոթագրություններ ==


== Աղբյուրներ ==
Каталог книг
http://www.ohot-prostory.ru/index.php?option=com_content&task=view&id=56&Itemid=30
Справочник Союза писателей СССР [по состоянию на 01.12.1963] / ред. К. В. Воронков, сост. Н. В. Боровская. — М.: Советский писатель, 1964. — 776 с. — 3000 экз.
Русские советские писатели: материалы для биографического словаря, 1917—1967. Николай Иванович Мацуев. Сов. писатель, 1981 — Всего страниц: 254
https://sheba.spb.ru/bib/arhangel-tuk.htm
Заметки о детской литературе [Текст] : очерки / С. А. Баруздин. — Москва : Детская литература, 1975. — 366 с.
Ուլան-Տույա

Ուլան-Տույա (ռուս.՝ Улан-Туя), գյուղ Ռուսաստանի Անդրբայկալյան երկրամասի Ագինսկի շրջանի կազմում։
Բնակչությունը 2009 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լև Կերբել

Լև Եֆիմովիչ Կերբել (ռուս.՝ Кербель, Лев Ефимович, նոյեմբերի 7, 1917(1917-11-07), Սեմյոնովկա, Նովոզիբկովսկի գավառ, Չեռնիգովի նահանգ - օգոստոսի 14, 2003(2003-08-14), Մոսկվա, Ռուսաստան), խորհրդային քանդակագործ, ՌԽՖՍՀ ժողովրդական նկարիչ (1967 թվական), ԽՍՀՄ Գեղարվեստի ակադեմիայի թղթակից անդամ (1962 թվական), ԽՄԿԿ անդամ 1963 թվականից։


== Ստեղծագործություն ==
Գործերից են՝ «Հաղթանակի շքահանդես», «Լսում են Լենինին» (գիպս, 1948-1949 թվականներ, ԽՍՀՄ պետական մրցանակ, 1950 թվական) բարձրաքանդակները, Խորհրդային Միության կրկնակի հերոս Վ. Պետրովի (մարմար, 1951 թվական), սոցիալիստական աշխատանքի հերոս Կ. Ս. Մուխտարովայի (մարմար, 1954 թվական, երկուսն էլ՝ Տրետյակովյան պատկերասրահում) դիմաքանդակները, Վ. Ի. Լենինի (գրանիտ, 1971 թվական, Սոֆիա), Կարլ Մարքսի երկու (գրանիտ, 1961 թվական, Լենինյան մրցանակ, 1962 թվական, Մոսկվա, և բրոնզ, 1971 թվական, Կարլ-Մարքս-Շտադտ, ԳԴՀ) հուշարձանները։


== Ծանոթագրություններ ==


== Արտաքին հղումներ ==
Биография Л.Кербеля на сайте «Люди»
Интервью с Л.Кербелем Archived 2008-01-19 at the Wayback Machine.
Последнее интервью Л.Кербеля
Некролог на NewsRU
Ռուսաստանի ԶՈւ հյուսիսային նավատորմ

Կարմիր դրոշի հյուսիսային նավատորմ (ռուս.՝ Краснознамённый Се́верный флот) , ՌԴ Զինված ուժերի օպերատիվ-ռազմավարական հրամանատարաշտաբային կառույց, ռազմածովային նավատորմի բաղկացուցիչ մասը։


== Պատմություն ==
Ստեղծվել է 1933 թվականին։ Դեռևս 1916-ին հիմնադրվել էր Հյուսիսային սառուցյալ օվկիանոսի նավատորմիղը։ 1920-ին Արխանգելսկում ձևավորվեց Բելոմորսկի ռազմական նավատորմիղը, որը շուտով վերանվանվեց Հյուսիսային ծովի ծովային ուժեր (ցրվել է 1923-ին)։
Հյուսային նավատորմի ձևավորման համար Բալթիկ ծովից հյուսիս տեղափոխվեց մի նավաջոկատ, որը Կրոնշտադտից ժամանեց Մուրմանսկ, որտեղ և 1933-ի հունիսի 1-ին ձևավորվեց Հյուսիսային ռազմական նավատորմիղը։ 1933-ին Սպիտակ ծով ժամանեց 2-րդ նավաջոկատը։ 1935-ից նավատորմիղի գըլխավոր բազան դարձավ Պոլյարնոյեն։ 1937-ից Հյուսիսային ռազմ, նավատորմիղը վերանվանվեց Հյուսային նավատորմ, համալրվեց նոր նավերով։ Հյուսային ն մասնակցեց խորհրդա-ֆիննական պատերազմին (1939-1940)։ Երկրորդ համաշխարհային պատերազմի ժամանակ (1941-1945) Հյուսային նավատորմ պաշտպանում էր հյուսիսային ծովաՓը, ապահովում ներքին և արտաքին Փոխադրումները։ Պատերազմի ընթացքում նավատորմը համալրվեց նոր նավերով և ավիացիայով։ Ռազմական հմուտ գործողությունների համար Հյուսիսային նավատորմի շատ միավորումներ, դիվիզիաներ, սուզանավեր արժանացան գվարդիական կոչման, պարգևատրվեցին շքանշաններով, 85 ծովայիններ դարձան Խորհրդային Միության հերոս։
Ետպատերազմյան շրջանում Հյուսային նավատորմը համալրվել է տարբեր տեսակի ժամանակակից մարտական նավերով, այդ թվում՝ ատոմային սուզանավեր, ստրատեգիական հրթիռակիր նավեր, հեռավոր գործողության ինքնաթիռներ են։ Նավատորմը պարգևատրվել է Կարմիր դրոշի շքանշանով (1965)։ 1972-ից Հյուսիսային նավատորմի հրամանատարն է նավատորմի ծովակալ Դ. Եգորովը։ Հյուսային նավատորմում սուզանավի հրամանատար է եղել հայազգի դերծովակալ Զ. Արվանովը։


== Ծանոթագրություններ ==
Ստավրոպոլի երկրամաս

Ստավրոպոլի երկրամաս (ռուս.՝ Ставропо́льский край), երկրամաս Ռուսաստանի Դաշնությունում, Ռուսաստանի դաշնային սուբյեկտ։ Վարչական կենտրոնը Ստավրոպոլ քաղաքն է։ Բնակչության թիվը կազմում է 2 802 հազար մարդ։


== Աշխարհագրություն ==
Ստավրոպոլի երկրամասը ընդգրկում է Նախակովկասի կենտրոնական մասը և Մեծ Կովկասի հյուսիսային լանջերի մեծ մասը, այն սահմանակից է Ռոստովի մարզին, Կրասնոդարի երկրամասին, Կալմիկիային, Դաղստանին, Չեչնիային, Հյուսիսային Օսիային, Կաբարդա-Բալկարիային և Կարաչայ-Չերքեզիային։


== Բնակչություն ==
Ազգային կազմըՍտավրոպոլի երկրամասի ազգային կազմը 2010 թվականի մարդահամարի տվյալներով ունի հետևյալ տեսքը․


== Վարչատարածքային բաժանում ==

Ստավրոպոլի երկրամասը բաժանվում է 34 մունիցիպալ կազմավորումների՝ 9 քաղաքային օկրուգների և 25 մունիցիպալ շրջանների։
Քաղաքային օկրուգները և դրանց կենտրոնները․

I. քաղաք Ստավրոպոլ — ք. Ստավրոպոլ
II. Բլագոդառնիի քաղաքային օկրուգ — ք. Բլագոդառնի
III. Գեորգիևսկի քաղաքային օկրուգ — ք. Գեորգիևսկ
III. քաղաք-բուժավայր Եսենտուկի — ք. Եսենտուկի
IV. քաղաք-բուժավայր Ժելեզնովոդսկ — Ժելեզնովոդսկ
V. քաղաք-բուժավայր Կիսլովոդսկ — Կիսլովոդսկ
VI. քաղաք Լերմոնտով — Լերմոնտով
VII. Միներալնիե Վոդիի քաղաքային օկրուգ — Միներալնիե Վոդի
VIII. քաղաք Նևիննոմիսկ — Նևիննոմիսկ
IX. քաղաք-բուժավայր Պյատիգորսկ — ՊյատիգորսկՇրջանները և դրանց վարչական կենտրոնները․

Ալեքսանդրովսկոեի շրջան — գ․ Ալեքսանդրովսկոե
Անդրոպովի շրջան — գ․ Կուրսավկա
Ապանասենկովսկոեի շրջան — գ․ Դիվնոե
Արզգիրի շրջան — գ․ Արզգիր
.....
Բուդյոննովսկի շրջան — ք․ Բուդյոննովսկ
.....
Գրաչյովկայի շրջան — գ․ Գրաչյովկա
Իզոբիլնիի շրջան — ք․ Իզոբիլնի
Իպատովոյի շրջան — ք․ Իպատովո
Կիրովի շրջան — ք․ Նովոպավլովսկ
Կոչուբեևսկոեի շրջան — գ․ Կոչուբեևսկոե
Կրասնոգվարդեյսկոեի շրջան — գ․ Կրասնոգվարդեյսկոե
Կուրսկայայի շրջան — ստ․ Կուրսկայա
Լևոկումսկոեի շրջան — գ․ Լևոկումսկոե
Շպակովսկոեի շրջան — ք․ Միխայլովսկ
Նեֆտեկումսկի շրջան — ք․ Նեֆտեկումսկ
Նովոալեքսանդրովսկի շրջան — ք․ Նովոալեքսանդրովսկ
Նովոսելիցկոեի շրջան — գ․ Նովոսելիցկոե
Պետրովսկոեի շրջան — ք․ Սվետլոգրադ
Նախալեռնային շրջան — ստ․ Եսենտուկսկայա
Սովետսկոեի շրջան — ք․ Զելենոկումսկ
Ստեպնոեի շրջան — գ․ Ստեպնոե
Տրունովսկոեի շրջան — գ․ Դոնսկոե
Թուրքմենական շրջան — գ․ Լետնյայա Ստավկա


== Ծանոթագրություններ ==
Բանդոլ

Բանդոլը (անգլ.՝ Bandol) լարային երաժշտական գործիք է, որն օգտագործվում է Տրինիդադ և Տոբագոում։ Պատրաստվում է փայտից և ունի կրկնակի լարեր։ Տեսքով նման է այլ կսմթային երաժշտական գործիքների (մանդոլին, կիթառ)։ Ունի չորս լար, որոնք կրկնակի լարերի հետ կազմում են ութ։ Սովորաբար լարերը պատրաստվում են նիլոնից։ Գործիքը օգտագործվում է տրինիդադյան պարանգ երաժշտության մեջ։ Պարանգ երաժշտություն է համարվում Տրինիդադ և Տոբագոյում առաջացած երաժշտական ոճը, որը միաժամանակ համարվում է աֆրիկական, ամերիկյան հնդկացիների երաժշտության և իսպանական երաժշտության խառնուրդը։


== Արտաքին հղումներ ==
Bandol Archived 2012-05-22 at the Wayback Machine. at the Stringed Instrument Database
Թանդուրեկ (այլ կիրառումներ)

Թանդուրեկ, կարող է վերաբերել՝

Թանդուրեկ - գյուղ Արևելյան Հայաստանում, Երևանի նահանգի Սուրմալուի գավառում
Թանդուրեկ - գետակ Հայկական լեռնաշխարհում, Արաքսի ավազանում, նրա աջ վտակը
Դարբողազ (այլ կիրառումներ)

Դարբողազ, կարող է վերաբերել՝

Դարբողազ - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Դարբողազ - գետ Եփրատի ավազանում
Դարբողազ - լեռ Կարսի սարահարթում
(6509) 1983 CQ3

(6509) 1983 CQ3, աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 12-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,794822 ա. մ., առավելագույնը մոտենում է 2,1396 ա. մ. հեռավորության վրա և հեռանում 3,4501 ա. մ.։ Արեգակի շուրջ մեկ ամբողջական պտույտ է կատարում 1706,59 երկրային օրվա ընթացքում, իր ուղեծրով շարժվելով միջինում 0,210947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6509) 1983 CQ3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (1798)

Ժողովածու (1798), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1798 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 19,6×13 չափս։ Ձեռագիրը կազմված է 456 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ հետագայի՝ 453ա (18-րդ դար)։


== Բովանդակություն ==
Կիւրղի Աղէքսանդրացւոյ Գիրք պարապմանց (նախագաղափար՝ Յովհ. Որոտնեցւոյ օրինակը), Խօսք յԱստուածածին, Վկայութիւնք ի սրբոց հարցն առ ի յանդիմանութիւն Նեստորի, Առ Նեստոր։
Աթանասի թուղթ առ Եպիկտիմոն։
Ճառք, Քարոզք (Թէող. Անկիւրացի, Բարսեղ, Գր. Աստուածաբան, Պրոկղ, Ոսկեբերան, Գր. Սքանչելագործ, Մամբրէ, Անտիպատրոս, անանուն)


== Ծանոթագրություններ ==
Վանկուվերի երաժշտական ակադեմիա

Վանկուվերի երաժշտական ակադեմիա (անգլ.՝ Vancouver Academy of Music, VAM), կանադական երաժշտական կոնսերվատորիա Վանկուվերում, Բրիտանական Կոլումբիա։ Դպրոցը հիմնադրվել է 1969 թվականին Վանկուվերի համայնքի արվեստի խորհրդի կողմից որպես Մեծ Վանկուվերի համայնքային երաժշտության դպրոց։ Ի սկզբանե դպրոցը գտնվել է Արևմտյան 12-րդ պողոտայում, բայց 1976 թվականի մայիսին տեղափոխվել է Վանիե այգու երաժշտական կենտրոն։ 1979 թվականին դպրոցը պաշտոնապես անվանվել է Վանկուվերի երաժշտական ակադեմիա։ Վանկուվերի երաժշտական ակադեմիան ներկայումս ունի երկու մասնագիտական բաժին, ուսանողական բաժին կատարողական կարիերան կատարելագործելու և նախապատրաստական բաժին նախադպրոցական տարիքի երեխաների և մեծահասակների համար։


== Պատմություն ==
Երբ Վանկուվերի երաժշտական ակադեմիան հիմնադրվել էր, այն դասընթացներ էր կազմակերպում միայն պատանիների համար՝ Օրֆի, Սուզուկի և Կոդայի մեթոդներով։ 1971 թվականին երաժշտության տնօրեն, Ջերոլդ Գերբրեխտը (Վանկուվերի սիմֆոնիկ նվագախմբի երկարամյա գլխավոր շեփորահարը) դարձավ դպրոցի երաժշտական տնօրեն և ընդլայնեց դպրոցը՝ ներառելով երաժշտական տեսության, պատմության, կոմպոզիցիայի, պարերի և մասնավոր գործիքային և ձայնային ուսուցման դասընթացներ չափահասների համար։ Դպրոցում ձևավորվեց նաև նվագախումբ և երգչախումբ, սակայն որևէ աստիճան չի շնորհվում
:
Ակադեմիայի ծրագրային առաջարկները շարունակվում էին ընդլայնվել 1970 և 1980-ական թվականների ընթացքում` վարպետության դասեր, օպերային սեմինարներ և այլ մասնագիտացված դասընթացներ։ Այս հաջողության շնորհիվ դպրոցը ստեղծեց կոլեգիալ ծրագիր, Ս. Ք. Լի Քոլեջի ծրագիրը, 1987 թվականին համագործակցելով Թոմփսոն Ռիվերս համալսարանի (TRU) և Բրիտանական Կոլումբիայի բաց համալսարանի (BCOU) հետ։ Թոմփսոն Ռիվերս համալսարանում ուսանողները հաճախում են ոչ երաժշտական դասընթացների և երաժշտական դասընթացներ են անցնում ակադեմիայում։ Երաժշտության բակալավրի աստիճանը շնորհվում է Բրիտանական Կոլումբիայի բաց համալսարանի կողմից։


== Հայտնի շրջանավարտներ ==
Լիսլ Էլլիս, կոմպոզիտոր
Չան-հոն Գոհ, բալետի պարող
Սանհի Ստեպակ, սոպրանո
Ջոն Կիմուրա Փարքեր, դաշնակահար
Ջեյմս Փարքեր, դաշնակահար
Գվեն Հոեբիգ, ջութակահար
Դեսմոնդ Հոեբիգ, թավջութակահար


== Ծանոթագրություններ ==


== Արտաքին հղումներ ==
Վանկուվերի երաժշտական ակադեմիա
Լամանոե

Լամանոե (ուկրաիներեն՝ Ламане), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Լամանոե գյուղում բնակվում էր 295 մարդ։ Բնակավայրը զբաղեցնում է 3773 կմ² տարածք։ Բնակչության խտությունը կազմում էր 78,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոֆեր Մարկուս և Սթիվեն ՄաքՖիլի

Քրիստոֆեր Մարկուս և Սթիվեն ՄաքՖիլի- ամերիկացի աշխատանքային զույգ, սցենարիստներ և պրոդյուսերներ։ Նրանք հայտնի են «Marvel-կինեմատոգրաֆիական տիեզերք»-ում իրենց աշխատանքով։ Գրել են երեք Կապիտան Ամերիկա ֆիլմերը (Կապիտան Ամերիկա։ Ձմռան զինվորը, Կապիտան Ամերիկա. Առաջին վրիժառուն և Կապիտան Ամերիկա. քաղաքացիական պատերազմ), Թոր․ մռայլ աշխարհը, դրանց հաջորդել են երկու մասանի «Վրիժառուները։ Ալտրոնի դարաշրջանը» ֆիլմը և «Գործակալ Քրթերը» հեռուստասերիալը։ Նրանք նաև «Նարնիայի ժամանակագրություններ» ֆիլմի սցենարիստներն են։
Նրանք, որպես սցենարիստ իրենց դեբյուտը կատարել են 2004 թվականին Պետեր Սելերսի կյանքը և մահը ֆիլմում, որի համար ստացել են «Էմմի» մրցանակը մինի-սերիալի, ֆիլմի կամ դրամատիկական ծրագրի լավագույն սցենարի համար։ Նրանք գրել են նաև Դու սպանում ես ինձ և «Ցավ և ձեռքբերում» ֆիլմերի սցենարները։


== Ֆիլմագրություն ==
Ֆիլմ


=== Հեռուստատեսություն ===
«Գործակալ Քարթերը» (ստեղծողներ, գրողներ, պրոդյուսերներ) (2015)
Վարդուհի Գևորգյան

Վարդուհի Մովսեսի Գևորգյան (հունվարի 4, 1963(1963-01-04), Ստեփանակերտ, Ադրբեջանական ԽՍՀ, ԽՍՀՄ), ազատամարտիկ, բուժքույր։


== Կենսագրություն ==
Ավարտել է Ստեփանակերտի բուժքույրական դասընթացները (1990)։ 1995-1996 թվականներին՝ Ստեփանակերտի օդանավակայանի զինվորական բժշկական ծառայության բուժքույր։ 1989-1994 թվականին Ստեփանակերտի կոնդենսատորների գործարանի կամավորական ջոկատի հետ մասնակցել է ԼՂՀ Ասկերանի (Փառովս), Աղդամի, Մարտակերտի (Կիչան, Ղազանչի, Զլդրան, Կարմիրավան և այլն), Լաչինի, Քարվաճառի, Կուբաթլուի շրջանների ինքնապաշտպանական և ազատագրական մարտերին։ ԼՂԻՄ մարզխորհրդի պատգամավոր (1987-1991)։


== Ծանոթագրություններ ==
Խաշամ

Խաշամ (արաբ․՝ خشام‎‎), քաղաք Սիրիայի Արաբական Հանրապետության Դեյր-էլ-Զորի մարզում։ Հանդիսանում է Դեյր-էլ-Զորի գավառի 7 շրջաններից մեկի՝ Խաշամի շրջանի կենտրոնը։ 2004 թվականի տվյալներով շրջանն ուներ 28 718 բնակիչ։ Հիմնական զբաղմունքը ոռոգովի երկրագործությունն է և անասնապահությունը։


== Ծանոթագրություններ ==
Վահագն Վիշապաքաղի հուշարձան (Երևան, Վաղարշյան փողոց)

Անվան այլ կիրառումների համար տե՛ս՝ Վահագն Վիշապաքաղի հուշարձան (այլ կիրառումներ)Վահագն Վիշապաքաղի հուշարձան, գտնվում է Երևանի Արաբկիր համայնքում՝ Վաղարշյան փողոցի  թիվ 12 շենքի բակում։ Հուշարձանը տեղադրվել է 1985 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։
Վահագն Վիշապաքաղի մեկ այլ հուշարձան գտնվում է Երևանում` Ծովակալ Իսակովի պողոտայի և Սեբաստիայի փողոցի խաչմերուկի հատվածում (քանդակագործ՝ Կառլեն Նուրիջանյան)։


== Հեղինակներ ==
Քանդակագործ՝ Վահե Հարությունյան
Ճարտարապետ՝ Արմեն Աղալյան, Գրիգորի Գրիգորյան


== Պատկերասրահ ==

		


== Տես նաև ==
Վահագն Վիշապաքաղի հուշարձան (Երևան, Էջմիածնի խճուղի)


== Ծանոթագրություններ ==
Գևորգ Միրաղյան

Գևորգ Բարսեղի Միրաղյան (հունվարի 20, 1840(1840-01-20), Թիֆլիս, Վրացական նահանգ, Ռուսական կայսրություն - հունվարի 22, 1875(1875-01-22), Թիֆլիս, Կովկասի փոխարքայություն, Ռուսական կայսրություն), հայ դերասան, մանկավարժ։
Գեդեոն Միրաղյանի եղբայրը։


== Կենսագրություն ==
Գևորգ Միրաղյանը ծնվել է Թիֆլիսում։ 1864 թվականին ավարտել է Ներսիսյան դպրոցը, ապա սովորել Կլասիկական գիմնազիայում։ 1869-1875 թվականներին ռուսաց լեզու և թվաբանություն է դասավանդել Սուրբ Գևորգ եկեղեցու երկսեռ դպրոցում։ Թատերական գործունեությունն սկսել է 1864 թվականից։ 1867-1869 թվականներին խաղացել է Վահունի բեմական անունով։ Եղել է ռեալիստական ուղղության կատակերգակ դերասան, աչքի ընկել հայկական կենցաղային պիեսներում։


== Դերեր ==
Օսկան Պետրովիչ` Սունդուկյանի «Օսկան Պետրովիչը դժոխքում»
Իսայի՝ Սունդուկյանի «Խաթաբալա»
Սուրաթով՝ Սունդուկյանի «Էլի մեկ զոհ»
Ժոզեֆ՝ «Կարդինալ Ռիշելիե»
Եղել է Գիքոյի (Սունդուկյանի «Պեպո») առաջին դերակատարը հայ բեմում (1871)


== Ծանոթագրություններ ==
Բիտինկի

Բիտինկի (ռուս.՝ Бытинки), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելդյուգինո

Բելդյուգինո (ռուս.՝ Бельдюгино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (1208)

Ժողովածու (1208), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1208 թվի տակ։ Ձեռագիրը գրվել է 1739 թվականին Հարություն գրիչի կողմից, [ենթադրաբար] Երուսաղեմում։ Ստացողը եղել է Հովհաննես վարդապետը։ Գրված է թղթի վրա, որը ունի 20,4x15 չափս։ Ձեռագիրը կազմված է 477 թերթից։ Գրված է միասյուն, նոտրգիրով։ Կազմը` կաշեպատ տախտակ։ Հիշատակարաններ՝ գրիչ 191ա, 474բ, 475ա։


== Բովանդակություն ==
Գէորգայ Սկևոացւոյ Մեկնութիւն Եսայեայ։
Խմբագիր Մեկնութիւն ԺԴ թղթոնց Պողոսի (Ոսկեբերան, Եփրեմ)։


== Ծանոթագրություններ ==
Միացյալ հայրենիք կուսակցություն

Միացյալ հայրենիք կուսակցություն, հայկական քաղաքական կուսակցություն։ Այն հիմնադրվել է 2021 թվականի ապրիլի 23-ին և ներկայումս գլխավորում է տնտեսագետ Մհեր Տերտերյանը։


== Պատմություն ==
Կուսակցությունը հիմնադրվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որևէ քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։
Կուսակցությունը հաստատել է 2021 թվականի խորհրդարանական ընտրություններին մասնակցելու իր մտադրությունը, ինչպես նաև հայտարարել է, որ դեմ է որևէ քաղաքական դաշինքի ստեղծմանը։ Թեկնածուների ցուցակը գլխավորել է Լուսինե Ավագյանը։ Ընտրությունների արդյունքում կուսակցությունը հավաքել է ընտրողների ձայների ընդամենը 0,08 տոկոսը՝ չստանալով ոչ մի տեղ Ազգային ժողովում։


== Գաղափարախոսություն ==
Կուսակցությունը սատարում է Հայաստանի զինված ուժերի ամրապնդմանը, շրջակա միջավայրի պաշտպանությանը, առողջապահության բարելավմանը և Ռուսաստանի հետ սերտ համագործակցության պահպանմանը։


== Ընտրական հաշվետվություն ==


=== Պառլամենտական ընտրություններ ===


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Միացյալ հայրենիք կուսակցությունը Facebook-ում
Տիմոֆեևկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՏիմոֆեևկաՏիմոֆեևկա (ուկրաիներեն՝ Тимофіївка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Տիմոֆեևկա գյուղում բնակվում էր 510 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոբոլիխա (գյուղ, Բալաշիխա քաղաքային օկրուգ)

Սոբոլիխա (ռուս.՝ Соболи́ха), գյուղ Ռուսաստանի Մոսկվայի մարզի Բալաշիխա քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 181 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Break On Through (To the Other Side)

Break On Through (To the Other Side)-ը ամերիկյան լեգենդար ռոք խումբ The Doors-ի երգն է։ Այս երգը ձայնագրվել է 1966 թվականի օգոստոս ամսին, և թողարկվել է 1967 թվականի հունվար ամսվա առաջին շաբաթվա ընթացքում խմբի առաջին ստուդիական ալբոմում։ Ալբոմից թողարկված առաջին սինգլն է։ Չնայած այն փաստին, որ սինգլը զբաղեցրել է ընդամենը 126-րդ հորիզոնականը, Ամերիկայի չարթերում, այն եղել է խմբի այն երգերից, որոնք համարյա միշտ կատարվել են համերգների ժամանակ և դարձել է խմբի ամենահայտնի երգերից մեկը։
Թողարկումից 24 տարի անց երգը զբաղեցրել է 64-րդ հորիզոնականն անգլիական չարթերում և դարձել է մինի-հիթ։


== Պատմություն ==
Երգն ալբոմում թողարկված համար առաջին երգն է։ Elektra Records-ի գրաքննիչները թույլ չտվեցին որպեսզի երգում արտասանվի "բարձր" ("she gets high") բառը։ Երգի օրիգինալ ալբոմի տարբերակը, և մնացյալ բոլոր վերաթողարկումները մինչև 1990 թվականը ձայնագրվել են հենց այս կերպով։ Սակայն համերգային տարբերակները և վերջերս վերաթողարկված տարբերակները, արդեն ներկայացնում են ամբողջական երգը, առանց կտրված մասերի կամ բառերի։ Այնուամենայնիվ երգը մինչև հիմա վաճառվում է համացանցում և iTunes-ում առաջին ալբոմային տարբերակով, որովհետև այդ տարբերակը ավելի հայտնի է խմբի երկրպագուներին։


== Երաժշտության կառուցվածքը և ստեղծագործությունը ==
Երգը ունի 4/4 տեմպային արագություն, և բավականին արագ է։
Այն սկսվում է հարվածային գործիքների "բոսա նովա" մասով, Ջոն Դենսմորը այն ժամանակ շատ էր հավանում այս նորարարությունը, որը եկել էր Բրազիլիաից։ Ռոբի Կրիգերը նշել է, որ նա կիթառային մասը գրելու համար օրինակ է վերցրել Պոլ Վաթերֆիլդի "Shake Your Moneymaker" երգի տարբերակից է երգը իրականում գրվել է Էլմոր Ջեյմսի կողմից։
Երգի արդեն հետագա մասում լսվող դաշնամուրային սոլոն, շատ նման է Ռեյ Չարլզի "What'd I Say" հայտնի ստեղծագործության սկզբի հատվածին՝ որի մեջ դիտավորյալ կերպով մի քանի նոտաներ բացակայում են։ Բաս կիթառի հատվածը նման է "բոսա նովա"-ին հատուկ բասսային հատվածին, և շարունակվում է առանց արգելակման ամբողջ երգի ընթացքում։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Ծանոթագրություններ ==
Մարլեն Սաթյան

Մարլեն Ակիմի Սաթյան (սեպտեմբերի 18, 1930(1930-09-18), Լենինական, Հայկական ԽՍՀ, ԱԽՖՍՀ, ԽՍՀՄ), հայ խորհրդային երկրաբան։ Երկրաբանահանքաբանական գիտությունների դոկտոր (1979 թվական)։
Ավարտել է Մոսկվայի երկրաբանահետախուզական ինստիտուտը (1954 թվական)։ Աշխատել է ՀԽՍՀ Մինիստրների խորհրդին առընթեր երկրաբանական վարչությունում, 1956 թվականից՝ ԳԱ երկրաբանական գիտությունների ինստիտուտում (1979 թվականից՝ ռեգիոնալ երկրաբանության և լիթոլոգիայի բաժնի վարիչ)։ 
Սաթյանի աշխատությունները վերաբերում են լիթոլոգիայի, տարածաշրջանային երկրաբանության, օֆիոլիթային գոտիների առաջացման հարցերին։ Հայկական երկրաբանական ընկերության փոխնախագահ, ԽՍՀՄ ԳԱ Երկրի մասին գիտությունների բաժանմունքի միջգերատեսչական լիթոլոգիական կոմիտեի ռեգիոնալ սեկցիայի նախագահ (1975 թվականից՝ կոմիտեի անդամ)։
Կարլշթաթ (Գերմանիա)

Կարլշթաթ  (գերմ.՝ Karlstadt), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 14 863 մարդ (2010 թվականի դեկտեմբերի 31-ի տվյալներով)։ Տարածքը 98,11 կմ² է։ Պաշտոնական կոդը՝ 09 6 77 148։


== Ծանոթագրություններ ==


== Արտաքին հղումներ ==
Պաշտոնական կայք
Բրուտոս (ֆիլմ, 2016)

Անվան այլ կիրառումների համար տե՛ս՝ Բրուտոս (այլ կիրառումներ)«Բրուտոս» (ռուս.՝ Брут, անգլ.՝ Brutus), ռեժիսոր Կոնստանտին Ֆամի կարճամետրաժ ֆիլմը, որ ստեղծվել է 2016 թվականին, Հոլոքոստի զոհերի հիշատակին նվիրված «Վկաներ» ռազմա-պատմական դրամայի երկրորդ նովելը։


== Սյուժե ==
«Բրուտոս» ֆիմը հետևում է «Վկաներ» ֆիլմի հայեցակարգին ու ներկայացնում Հոլոքոստը Բրուտոս անունով գերմանական հովվաշան աչքերով։ Նյուրնբերգյան օրենքները շանը բաժանում են իր սիրելի տիրուհուց։ Վարժեցման ու մանիպուլյացիաների արդյունքում Բրուտոսը դառնում է մարդապան գազան համակենտրոնացման ճամբարում։ Ֆիլմի հիմքում ընկած է չեխ գրող Լյուդվիկ Աշկենազիի համանուն պատմվածքը։


== Նկարահանող խումբ ==
Ռեժիսոր - Կոնստանտին Ֆամ
Կոմպոզիտոր - Եգոր Ռոմանենկո
Պրոդյուսերներ - Կոնստանտին Ֆամ, Յան Ֆիշեր Ռոմանովսկի, Ալեքսեյ Պետրուխին, Յուրի Իգրուշա, Եգոր Օդինցով
Սցենարիստ - Կոնստանտին Ֆամ
Օպերատորներ - Ջիորա Բեյաչ


== Դերերում ==
Օքսանա Ֆանդերա— Ռոզաննա
Ֆիլիպ Յանկովսկի — Հորստ
Վլադիմիր Կոշևոյ — Լեո
Աննա Չուրինա — Կլարա
Մարիա Զիկովա — Ադա
Մարթա Դրոզդովա — Մարթա


== Արտադրություն ==
Ֆիլմի նկարահանումները տեղի են ունեցել Ռուսաստանում, Ռումինիայում, Բելառուսում և Չեխիայում։ Ֆիլմի արտադրությանը մասնակցել են կինեմատոգրաֆիստներ Ռուսաստանից, Ռումինիայից, Իսրայելից, ԱՄՆ-ից, Մոլդովայից և Բելառուսից։


== Գեղարվեստական առանձնահատկություններ ==
Նկարահանող խումբը օգտագործում է տարբեր հնարքներ, որոնց նպատակն է իրադարձությունները ցույց տալ շան աչքերով։


== Ճանաչում ==
Ֆիլմի պրեմիերան նախատեսված է 2016 թվականի փետրվարին Բեռլինի կինոփառատոնի ժամանակ։


== Տես նաև ==
Վկաներ (ֆիլմ)
Կոշիկներ (ֆիլմ)
Ջութակ (ֆիլմ)
Կոնստանտին Ֆամ


== Ծանոթագրություններ ==


== Արտաքին հղումներ ==
«Բրուտոս» ֆիլմի պաշտոնական կայքը Archived 2019-04-26 at the Wayback Machine.
«Բրուտոս»(անգլ.) ֆիլմը Internet Movie Database կայքում
Ոսկե կողմնացույց (ֆիլմ, 2007)

«Ոսկե կողմնացույց» (անգլ.՝ The Golden Compass), ռեժիսոր Քրիս Վայցի ֆիլմերից, որի գլխավոր դերերը մարմնավորում են Նիկոլ Քիդմանը, Դենիել Կրեյգը, Դակոտա Բլյու Ռիչարդսը, Բեն Ուոկերը, Ֆրեդի Հայմորը, Յեն ՄակԿելենը, Եվա Գրինը, Ջիմ Կարտերը, Թոմ Կորտնին, Յեն ՄակՇեյնըը։


== Սյուժե ==
Տասներկուամյա Լիրան իր ընկերոջը փրկելու համար ուղևորվում է դեպի Հյուսիսային բևեռ՝ մի հետաքրքիր ճանապարհորդության։ Աղջկան օգնության են գալիս հյուսիսային վհուկներն իրենց գեղեցիկ առաջնորդուհու՝ Սերաֆինա Պեկալայի գլխավորությամբ և հսկա զրահապատ արջ Յորիկը։ Իսկ հերոսների դեմ պայքարի են դուրս գալիս չարանենգ միսսիս Կոուլտերը և նրա հրեշների բանակը։


== Դերերում ==


== Ծանոթագրություններ ==


== Արտաքին հղումներ ==
Ոսկե կողմնացույց(անգլ.) ֆիլմը Internet Movie Database կայքում
«Ոսկե կողմնացույց»(ռուս.) ֆիլմը ԿինոՊոիսկ կայքում։
Գերդ Նյուքվիսթ

Գերդ Նյուքվիսթ (նորվ.՝ Gerd Nyquist, մարտի 15, 1913(1913-03-15), Քրիստիանիա, Նորվեգիա - նոյեմբերի 22, 1984(1984-11-22) կամ նոյեմբերի 23, 1984(1984-11-23), Օսլո, Նորվեգիա), նորվեգացի գրող, առավել հայտնի է իր դետեկտիվ վեպերով։ Գրել է նաև ոչ-դետեկտիվ աշխատանքներ, այդ թվում, պիեսներ, պատմվածքներ երեխաների համար։ Մանկական մի քանի ժողովածուների հեղինակ է։
Նորվեգացի գործարանատեր, քաղաքական գործիչ Բերնհարդ Բերնի թոռնուհին է, գրող Արիլդ Նյուքվիսթի մայրը։


== Կենսագրություն ==
Գերդ Նյուքվիսթը ծնվել է Քրիստիանիայում։ Երկրորդ համաշխարհային պատերազմի տարիներին ընդգրկվել է Նորվեգիայի դիմադրության շարժման մեջ, պարգևատրվել է Նորվեգիայի 1940-1945 թթ.-ի պաշտպանության մեդալով։ Ստեղծագործել սկսել է 1957 թվականից։ Նյուքվիսթի առաջին դետեկտիվ պատմությունը «Հանգուցյալը խնդրել է ծաղիկներ չբերել» (1960) վեպն է։ Նյուքվիսթի որոշ վեպեր գրված են Ագաթա Քրիստիի ոգով։
1972-1977 թվականներին Նյուքվիսթը եղել է «Ռիվերտոն» (անվանվել է նորվեգացի դետեկտիվ գրող Սթեյն Ռիվերտոնի պատվին) գրական ակումբի առաջին նախագահը։ 1978 թվականին Գերդն ստացել է «Ռիվերտոն» ակումբի պատվավոր մրցանակ։
Նյուքվիսթի առավել հայտնի վեպերից է «Խոտը ոչինչ չի թաքցնում» (1966) ստեղծագործությունը, որը թարգմանվել է նաև հայերեն։ Դետեկտիվ վիպակը մերկացնում է բուրժուական քաղքենիական բարքերը։ Դրամի մեջ չէ իսկական երջանկությունը, դրամը բարոյազրկում, հոգեպես սնանկացնում է մարդուն - սա է վիպակի հիմնական գաղափարը։


== Ծանոթագրություններ ==
Պատարա Փոթի

Պատարա Փոթի (վրաց.՝ პატარა ფოთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 10 մետր բարձրության վրա։ Շրջկենտրոն Խոբիից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 942 մարդ։


== Ծանոթագրություններ ==
Նորչա

Նորչա (իտալերեն՝ Norcia), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 4695 մարդ (2008 թվականի մարդահամար տվյալներով)։ Բնակչության խտությունը՝17 մարդ/կմ²։ Տարածքը՝ կազմում է 274 կմ² մակերես։ Փոստային ինդեքս` 6046։ Հեռախոսային կոդ` 0743։ Կոմունայի տոնը նշվում է մարտի 21-ին


== Հայտի մարդիկ ==
Անտոնիո Ֆերրի (1912—1975), գիտնական աերոդինամիկ


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 075 9306427
Էլեկտրոնային փոստ՝ comunemontone@montone.org
Պաշտոնական կայք՝ http://www.comunemontone.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թեղի հարթ

Թեղի հարթ (լատ.՝ Ulmus laevis Pali), թեղազգիներ ընտանիքի, թեղի ցեղի բույս։


== Նկարագրություն ==
Հզոր, ճյուղատարած խոշոր ծառ է՝ մինչև 35 մ բարձրությամբ և 1,0 մ բնի տրամագծով։ Սաղարթը լայն գլանաձև է, կլորավուն գագաթով։ Կեղևը գրեթե սևավուն է, հարթ, անջատվում է նուրբ թելիկներով։ Տերևները մուգ կանաչավուն են, նուրբ, էլիպսաձև կամ հակառակ-ձվաձև, խիստ արտահայտված անհավասարաչափ հիմքով,
կրկնակի ատամնաեզր, 6 — 12 սմ երկարությամբ և 3—6 սմ լայնությամբ, վերին մակերեսը մերկ է, ներքինը մազմզուկապատ։ Ծաղիկները դարչնագույն են, աննշան։
Սովորաբար ծաղկում է մարտ-ապրիլին, մինչև տերևների բացվելը։ Թևապտուղները փոքր են, 1,2 — 1,6 սմ երկարությամբ, հասունանում են մայիսին։


== Տարածվածություն ==
Տարածված է նախկին ԽՍՀՄ-ի եվրոպական մասում, Արևմտյան Եվրոպայում, Անգլիայում։ Հայաստանում մշակվում է ամենուրեք, բոլոր բնակավայրերում։ Կանաչապատման և անտառապատման բնագավառում ամենատարածված ծառատեսակներից մեկն է։ Տիպիկ հյուսիսային բույս է, որը չի դիմանում շոգին, երաշտին, օդի չորությանը։ Այդ պատճառով էլ մեր հանրապետության ցածրադիր, տաք շրջաններում (Արարատյան դաշտ, Ղափան, Մեղրի) վատ է աճում, հաճախ ամռան կեսերին նկատվում է հարկադիր տերևաթափ։ Դրա ւիոխարեն հարթ թեղին միանգամայն հեռանկարային է մեր հանրապետության բարձրլեռնային և խոնավ անտառային շրջանների կանաչապատման և անտառապատման համար։ Վատն այն է, որ խիստ տուժում է «հոլանդական» հիվանդությունից։


== Ծանոթագրություններ ==
Կուրդ դարա

Կուրդ դարա, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 6 կմ հյուսիս-արևելք, Արածանի գետի ձախակողմյան բարձր սարահարթում։


== Բնակչություն ==
XX դարի սկզբին ուներ 7 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էրվանդ Հայրապետյանց

Էրվանդ Շամիրի Հայրապետյանց (1906, փետրվարի 5 (18), գ․ Էդիշա (այժմ՝ Վարդաշատ), Արցախի Հանրապետության Հադրութի շրջան - 1975, մարտի 29, Լենինգրադ), հայ ֆիզիոլոգ։ Կենսաբանական գիտությունների դոկտոր (1953), պրոֆեսոր (1953)։


== Կենսագրություն ==
Ավարտել է Լենինգրադի համալսարանը (1929)։ Աշխատել է Լենինգրադի համալսարանում, 1933-1936 թթ.՝ գիտաուսումնական աշխատանքների գծով պրոռեկտոր, 1936-1959 թթ.՝ լաբորատորիայի վարիչ, 1959-1975 թթ.՝ բարձրագույն նյարդային գործունեության ֆիզիոլոգիայի ամբիոնի վարիչ։
Աշխատանքները վերաբերում են տարածական վերլուծության և կեղև-ընդերային փոխհարաբերության հարցերին։ Կ․ Բիկովի հետ բացահայտել է գլխուղեղի կեղևի կապը ներքին օրգանների հետ։ Զբաղվել է նաև բիոնիկայի հարցերով։


== Պարգևներ ==
Իվան Պավլովի անվան մրցանակակիր (1962)։


== Երկեր ==
Высшая нервная деятельность и рецепторы внутренних органов, М.-Л., 1952
Принцип конвергенции анализаторных систем, Л., 1969 (соавтор)
Эхолокация в природе, 2 изд., перераб. и доп., Л., 1974 (соавтор)
Արմենակ Վարդանյան (այլ կիրառումներ)

Արմենակ Վարդանյան անունը կարող է վերաբերել հետևյալ անձանց.

Արմենակ Գեղամի Վարդանյան (1922, Լիճք, Նոր Բայազետի գավառ ), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1943)։
Արմենակ Երեմի Վարդանյան (հունվարի 1, 1955, Երևան, Հայկական ԽՍՀ, ԽՍՀՄ ), հայ քանդակագործ։
Ղզըլ-Յենիշ

Ղզըլ-Յենիշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ազուլյան

Ազուլյան, հայկական ազգանուն։


== Ազգանունը կրողներ ==


== Ծանոթագրություններ ==
Կոնան (Սիգա)

Կոնան (ճապ.՝ 湖南市 Կոնան-սի), Ճապոնիայի Սիգա պրեֆեկտուրայում գտնվող քաղաք։ Քաղաքի մակերեսը կազմում է 70,49 կմ², բնակչությունը՝ 54 154 մարդ, բնակչության խտությունը՝ 768,25 մարդ/կմ²։


== Աշխարհագրական դիրք ==

Քաղաքը տեղակայված է Հոնսյու կղզու վրա՝ Կինկի տարածաշրջանի Սիգա պրեֆեկտուրայում։ Այս քաղաքի հետ սահմանակցում են Յասու, Ռիտտո, Կոկա քաղաքները և Ռյուո ավանը։


== Բնակչություն ==
Քաղաքի բնակչությունը կազմում է 54 454 մարդ (2014 թվականի հուլիսի 1-ի տվյալների համաձայն), իսկ խտությունը՝ 768,25 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում Pnus densiflora f. umbraculifera-ն, ծաղիկը Rhododendron indicum-ն է, թռչունը Cettia diphone-ն է։


== Տես նաև ==
Կոկա
Յասու
Ռիտտո
Մորիյամա
Սուձուկա
Օմիհատիման
Ռյուո
Հիգասիոմի
Կոմոնո


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Գարեգին Իբրանոսյան

Գարեգին Իբրանոսյան (ծնվել է Կըրշեհիրի գավառի Կեսկին Տենեկ-Մադեն (Էսքի Տենեկ-Մադեն) քաղաքում-1915 թվականին Այաշում), հայ բժիշկ։


== Կենսագրություն ==
Գարեգին Իբրանոսյանը ծնվել է Անկարայի նահանգի Կըրշեհիրի գավառի Կեսկին Տենեկ-Մադեն / Էսքի Տենեկ-Մադեն քաղաքում։ Նախնական կրթությունն ստացել է ծննդավայրի ազգային վարժարանում, այնուհետև ավարտել տեղի թուրքական իդադիեն (միջնակարգ դպրոցը)։
Ավարտել է Կ. Պոլսի Օսմանյան կայսերական բժշկական վարժարանը։ Այաշի թաղապետական բժիշկ է աշխատել։
1914 թվականին Առաջին համաշխարհային պատերազմից առաջ Այաշ ավանը թուրքական վայրագությունների հանրահայտ վայր էր դարձել։ Այաշի բանտը, որ 15-20 կանգուն լայնք ու երկայնք ունեցող միահարկ շենք էր, դարձել էր հայ կուսակցական գործիչների ու մտավորականների նահատակության առաջին հանգրվանը։
Բժիշկն Այաշի թաղապետական բժշկի հանգամանքով այցելել է հայ բանտարկյալների կայքերը՝ բանտի ղեկավարության կողմից առողջապահական կանոնների ապահովմանը հսկելու նպատակով։ 1915 թվականին բժիշկը իր հոր հետ միասին ձերբակալվել է և ձեռնակապով տարվել Կալեջիկի (Անկարայի) բանտը։ Այնուհետև նրանց խառնել են տեղի հայ բնակչության տարագրվող քարավանին ու աքսորել։
1915 թվականին, Կալեջիկից 8 ժամվա հեռավորության վրա գտնվող մի վայրում կամ Այաշում սպանվել է հայ տարագիրների ջարդի ժամանակ։


== Գրականություն ==
Հայ բժշկութեան տուած զոհերը, ցուցակ ագրուած վաւերական փաստեր ով, Ստամբուլ, 1919 թ.։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957 թ.։
Յուշամատեան Մեծ Եղեռնի (1915-1965 թթ.), պատրաստեց Գերսամ Ահարոնեան, Պէյրութ, 1965 թ.։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985 թ.։
Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923 թթ.), հ. 3, Անկարայի նահանգ, Երևան, 2006 թ.։
Ավագեան Կարինէ, «Չանղըրըի 1915 թ. ապրիլի 11, Յիշատակ»… Թանգարանային ցուցանմոյշը, «Հանդէս Ամսօրեայ», 2008 թ., հ. 1-12


== Արտաքին հղումներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գևորգ Գևորգյան (դերասան)

Անվան այլ կիրառումների համար տե՛ս՝ Գևորգ Գևորգյան (այլ կիրառումներ)Գևորգ Սարգսի Գևորգյան (սեպտեմբերի 15, 1948(1948-09-15), Աբովյանի շրջան, Հայկական ԽՍՀ, ԽՍՀՄ), հայ դերասան, պրոդյուսեր։


== Կենսագրություն ==
1968-1971 թվականներին սովորել է Երևանի պոլիտեխնիկական ինստիտուտում։ 1983 թվականին Մոսկվայում մասնակցել է կինեմատոգրաֆի բարձրագույն դասընթացներին։ 1971-1982 թվականներին եղել է Հեռուստաֆիլմերի «Երևան» ստուդիայի արտադրական բաժնի պետը, այնուհետև ստուդիայի փոխտնօրեն, 1982-1984 թվականներին՝ Համո Բեկնազարյանի անվան «Հայֆիլմ» կինոստուդիայի արտադրական բաժնի պետը, 1984-1991 թվականներին՝ «Հայֆիլմ» կինոստուդիայի փոխտնօրենը, 1991-2005 թվականներին՝ տնօրենը։ 2005 թվականին ղեկավարել է «CS FILMS» ՓԲԸ-ն։ 2006 թվականին եղել է Հայաստանի մշակույթի նախարար, նույն թվականից՝ «Հայաստանի ազգային կինոկենտրոն» ՊՈԱԿ-ի տնօրեն։
2012 թվականից նաև «Հայակ» ազգային կինոյի մրցանակաբաշխության նախագահն է։


== Ֆիլմագրություն ==


=== Պրոդյուսեր ===


== Պարգևներ ==
Հայաստանի նախագահի շնորհակալագիր, 2002, 2003
Հայաստանի վարչապետի շնորհակալագիր, 2004
Համահայկական խաղերի համաշխարհային կոմիտեի նախագահի շնորհակալագիր, 2007
Հայաստանի մշակույթի նախարարության ոսկե մեդալ, 2009


== Ծանոթագրություններ ==
Մակովո (այլ կիրառումներ)

Մակովո, կարող է վերաբերել՝

Մակովո - գյուղ, Ուկրաինայի Կիրովոգրադի մարզի Կիրովոգրադի շրջանում
Մակովո - գյուղ, Ուկրաինայի Սումիի մարզի Շոստկայի շրջանում
Շենաթաղի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Շենաթաղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 20 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օնողիա

Օնողիա (վրաց.՝ ონოღია), գյուղ Վրաստանում: Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում:


== Դիրք ==
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Մարտվիլյից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 778 մարդ:


== Ծանոթագրություններ ==
Ժողովածու (1663)

Ժողովածու (1663), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1663 թվի տակ։ Ձեռագիրը գրվել է 1698 թվականին Մինաս Համթեցի գրիչի կողմից։ Գրված է թղթի վրա, որը ունի 18,7x10,5 սմ չափս։ Ձեռագիրը կազմված է 82 թերթից։ Գրված է միասյունով, նոտրգիրով։ Կազմը` լաթապատ ստվարաթուղթ, աստառը՝ զարդահյուս մետաքս։ Հիշատակարաններ՝ 76ա, հետագայի՝ 82ա (1748 թ․):


== Բովանդակություն ==
Մինասայ Համթեցվո Ազգաբանություն հայոց, Կարգ և պատմություն կայսերացն Հռովմայեցվոյ
Գանձք, տաղք(Գալուստ, Ավետիս վարդապետ)


== Ծանոթագրություններ ==